CELEX: C2004/262/36
Language: fi
Date: 2004-10-23 00:00:00
Title: Asia C-361/04 P: Claude Ruiz-Picasson, Paloma Ruiz-Picasson, Maya Widmaier-Picasson, Marina Ruiz-Picasson ja Bernard Ruiz-Picasson 19.8.2004 (fax 18.8.04) tekemä valitus Euroopan yhteisöjen ensimmäisen oikeusasteen tuomioistuimen toisen jaoston asiassa T-185/02, Claude Ruiz-Picasso, Paloma Ruiz-Picasso, Maya Widmaier-Picasso, Marina Ruiz-Picasso ja Bernard Ruiz-Picasso vastaan sisämarkkinoiden harmonisointivirasto (tavaramerkit ja mallit) (SMHV), väliintulijana ja toisena asianosaisena valituslautakunnassa käydyssä menettelyssä: DaimlerChrysler AG, 22.6.2004 antamasta tuomiosta

23.10.2004   
            
            
               FI
            
            
               Euroopan unionin virallinen lehti
            
            
               C 262/21
            
         Claude Ruiz-Picasson, Paloma Ruiz-Picasson, Maya Widmaier-Picasson, Marina Ruiz-Picasson ja Bernard Ruiz-Picasson 19.8.2004 (fax 18.8.04) tekemä valitus Euroopan yhteisöjen ensimmäisen oikeusasteen tuomioistuimen toisen jaoston asiassa T-185/02, Claude Ruiz-Picasso, Paloma Ruiz-Picasso, Maya Widmaier-Picasso, Marina Ruiz-Picasso ja Bernard Ruiz-Picasso vastaan sisämarkkinoiden harmonisointivirasto (tavaramerkit ja mallit) (SMHV), väliintulijana ja toisena asianosaisena valituslautakunnassa käydyssä menettelyssä: DaimlerChrysler AG, 22.6.2004 antamasta tuomiosta
   (Asia C-361/04 P)
   (2004/C 262/36)
   Claude Ruiz-Picasso, Paloma Ruiz-Picasso, Maya Widmaier-Picasso, Marina Ruiz-Picasso ja Bernard Ruiz-Picasso ovat valittaneet 19.8.2004 (fax 18.8.04) Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen toisen jaoston asiassa T-185/02, Claude Ruiz-Picasso, Paloma Ruiz-Picasso, Maya Widmaier-Picasso, Marina Ruiz-Picasso ja Bernard Ruiz-Picasso vastaan sisämarkkinoiden harmonisointivirasto (tavaramerkit ja mallit) (SMHV), väliintulijana ja toisena asianosaisena valituslautakunnassa käydyssä menettelyssä: DaimlerChrysler AG, 22.6.2004 antamasta tuomiosta. Valittajien edustaja on Rechtsanwalt Charles Gielen c/o asianajotoimisto Nauta Dutilh, Strawinskylaan 1999, NL-1077 XV Amsterdam.
   Valittajat vaativat, että yhteisöjen tuomioistuin
   
               —
            
            
               kumoaa Euroopan yhteisöjen ensimmäisen oikeusasteen tuomioistuimen asiassa T-185/02 22.6.2004 antaman tuomion (1),
            
         
               —
            
            
               kumoaa SMHV:n kolmannen valituslautakunnan 18.3.2002 asiassa R 0247/2001-3 tekemän päätöksen siltä osin kuin valittajien vireillepanemassa väitemenettelyssä hylättiin väite, joka koski tavaramerkin hakijan tekemää hakemusta sanamerkin PICARO rekisteröimiseksi yhteisön tavaramerkiksi, ja
            
         
               —
            
            
               velvoittaa SMHV:n vastaamaan omista oikeudenkäyntikuluistaan ja velvoittaa sen korvaamaan vastaajille ensimmäisessä oikeusasteessa ja valitusasteessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   
               —
            
            
               Sekaannusvaaran käsitteen virheelliseen soveltamiseen perustuva valitusperuste
               Valituksenalaisessa tuomiossa ensimmäisen oikeusasteen tuomioistuin on muotoillut säännön, jonka mukaan kyseessä olevien merkkien käsitteelliset samankaltaisuudet voivat tietyissä olosuhteissa kumota visuaaliset ja foneettiset samankaltaisuudet. Tällainen kumoaminen edellyttää ensimmäisen oikeusasteen tuomioistuimen mukaan sitä, että ainakin yhdellä kyseessä olevista merkeistä on kohdeyleisön näkökulmasta selkeä ja erityinen merkitys siten, että tämä yleisö kykenee ymmärtämään sen välittömästi.
               Siltä osin kuin on kyse visuaalisen ja foneettisen samankaltaisuuden kumoamisesta käsitteellisellä eroavaisuudella ei ole merkitystä sillä, että merkillä on sellainen merkitys, jonka yleisö kykenee ymmärtämään välittömästi. Visuaalisen, foneettisen tai käsitteellisen samankaltaisuuden aste on ratkaistava ottamalla huomioon kyseessä olevat tuoteryhmät ja olosuhteet, joissa tuoteryhmiä myydään.
               Nimen Picasso, silloin kun se on erotettu niistä tavaroista, joita varten kyseistä merkkiä on haettu ja joita varten sitä käytetään, merkitystä tai mainetta ei lisäksi voida esittää perusteluna sille väitteelle, että käsitteellisiä eroja on ja että tällainen merkitys tai maine johtaa siihen, että käsitteelliset erot ovat tärkeämpiä kuin foneettiset ja visuaaliset samankaltaisuudet.
            
         
               —
            
            
               Valitus, joka perustuu sekaannusvaaran käsitteen ja erityisesti sen säännön virheelliseen soveltamiseen, jonka mukaan tavaramerkin suoja on sitä laajempi mitä erottamiskykyisempi tavaramerkki on joko itsessään tai sen tunnettavuuden vuoksi.
               Ensimmäisen oikeusasteen tuomioistuin on tosin maininnut nämä kaksi sääntöä, mutta se on kuitenkin perusteettomasti jättänyt esittämättä kysymyksen siitä, onko merkki PICASSO itsessään tai luonteeltaan erottamiskykyinen, mikä valittajien mukaan tilanne ehdottomasti on.
               Valituksenalaisessa tuomiossa lähdetään virheellisesti siitä, että sekaannusvaaran arvioimiseksi on otettava huomioon tarkkaavaisuusaste ainoastaan sillä hetkellä kun asiakas valmistautuu tekemään valintaansa ja kun hän tekee valintansa tiettyä tavaraa ostaessaan. Yksi tavaramerkkiasetuksen yleisesti tunnustetuista säännöistä on kuitenkin se, että tavaramerkin omistajaa on suojattava mahdollista sekaantumista vastaan ennen ostotilannetta sekä myös sen jälkeen.
               Lisäksi ensimmäisen oikeusasteen tuomioistuin on virheellisesti katsonut, että silloin kun sekaannusvaaraa tarkastellaan väitemenettelyn yhteydessä, mahdollista niin kutsuttua myynnin jälkeistä sekaannusvaaraa (post sale confusion) ei tarvitse ottaa huomioon. Tämä voi tulla kyseeseen ainoastaan tavaramerkkioikeuden rikkomistapauksessa, kuten asiassa Arsenal.
            
         
      (1)  Ei vielä julkaistu Euroopan yhteisöjen virallisessa lehdessä.